Cuneiform Tablet CCT 4 28a (BM 113307)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-DINGIR-ma a-na iš₈-tár-ba-áš-tí ù a-mur-DINGIR qí-bi-ma a ma-lá té-er-tí-a ṭup-pí-a ší-ta-me-a-ma lu AN.NA-ki lu TÚG-tí-a lu e-ma-ri dí-na-ma lu ba-áb-tí ma-lá qá-at-ku-nu ik-šu-du lu ša ki-ma i-a-tí me-eḫ-ra-tim i-na-dí-ú ù a-dí 10 ma-na KÙ.BABBAR ša ta-áš-pu-ri-ni um-ma a-tí-ma ša ki-ma ku-a-tí ú-lá i-mu-ú šé-bi-lim-ma ša KÙ.BABBAR-pí-ki ší-ma-am a-ša-a-ma a-mur-DINGIR ú-šé-ṣa-a-ki-im a-mur-DINGIR a-ma-kam lá i-sà-ḫu-ur ší-ma-am áš-a-ma lu AN.NA-kam lu TÚG.ḪI.A i-ba-ší ù a-na-ku lá kà-ṣú-da-ku a-mur-DINGIR u₄-ma-kál lá i-bi-a-at li-it-bé-a-ma li-tal-kam maš-kà-tám ú-lá a-ša-kà-nam a-mur-DINGIR ú-qá-a a-dí a-mur-DINGIR i-lá-kà-ni lá ta-ḫa-dí-ri ki-ma a-mur-DINGIR e-ru-ba-ni-ni u₄-ma-kál lá uš-bi-a-sú 1 {TÚG}a-bar-ni-am 0.33333 ma-na KÙ.BABBAR áš-qúl a-na iš₈-tár-ba-áš-tí e-lá na-ší ú-za-an a-mur-DINGIR pí-té pá-lá-ḫa-am lu i-de₈ a-na NINDA ù KAŠ lá i-da-gal lu a-wi-il₅ ta-aḫ-sí-is-tum ša ú-ṣur-ší-IŠTAR ù 10.5 ma-na 5.5 GÍN KÙ.BABBAR ša IGI e-na-be-lim ù a-šur-SIG₅ i-na li-bi ṭup-pì-a-ma li-ib-ší KÙ.BABBAR a-na-kam i-ta-aq-ra-ni i ṭup-pí ṭup-pí-ma uš-tám-ṭí-ku-nu